۱۷۴۷-جی میلادی ایلینده مای آیی‌نین ۹-دا نادر شاه اؤلدورولدوکدن سونرا آذربایجاندا خانلیق‌لار یارانماغا باشلادی. بو دؤورده یارانان خانلیق‌لاردان بیری ده تالیش خانلیغی ایدی. خانلیغین اراضیسی دئمک اولار کی، آذربایجان جومهوریتی‌نین ایندیکی آستارا، لنکران، لئریک، یاردیملی، ماساللی رایون‌لاری‌نین اراضی‌لرینی و ایندیکی ایرا‌نین گیلان اوستا‌نی‌نین آستارا و هشتپر (حاضیردا تالیش آدلانیر) بؤلگه‌لرینی احاطه ائدیردی.